Diari Oficial de la Generalitat Valenciana


Sumari del DOGV 9459, del 28-10-2022 (2022/9951)

RESOLUCIÓ de 26 d'octubre de 2022, de la consellera d'Innovació, Universitats, Ciència i Societat Digital, per la qual es resol el procediment per a la concessió de subvencions previstes en l'Ordre 10/2022, d'11 de juliol, de la Conselleria d'Innovació, Universitats, Ciència i Societat Digital, per la qual s'aproven les bases reguladores del procediment per a la concessió de subvencions a col·legis professionals, associacions empresarials i associacions professionals de la Comunitat Valenciana, destinades a la realització d'accions de formació en matèria d'innovació disruptiva i intel·ligència artificial i la convocatòria corresponent a l'exercici pressupostari 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9459

Data del DOGV
:   28-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9951


Data del document
:   26-10-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 26 d'octubre de 2022, de la consellera d'Innovació, Universitats, Ciència i Societat Digital, per la qual es resol el procediment per a la concessió de subvencions previstes en l'Ordre 10/2022, d'11 de juliol, de la Conselleria d'Innovació, Universitats, Ciència i Societat Digital, per la qual s'aproven les bases reguladores del procediment per a la concessió de subvencions a col·legis professionals, associacions empresarials i associacions professionals de la Comunitat Valenciana, destinades a la realització d'accions de formació en matèria d'innovació disruptiva i intel·ligència artificial i la convocatòria corresponent a l'exercici pressupostari 2022.  
 [2022/9951]  
  
  
Antecedents de fet  
  
Primer. Per Ordre 10/2022, d'11 de juliol de 2022, de la Conselleria d'Innovació, Universitats, Ciència i Societat Digital (DOGV 9386, 19.07.2022), es van aprovar les bases reguladores del procediment per a la concessió de subvencions destinades a Col·legis professionals, associacions empresarials i associacions professionals de la Comunitat Valenciana, dins de la convocatòria corresponent a l'exercici pressupostari 2022.  
D'acord amb la convocatòria les subvencions es concediran amb càrrec a l'aplicació pressupostària 78.05.12.589.37.0 dels pressupostos de la Generalitat per a l'exercici 2022, línia: S8392000, denominada: Ajudes a les accions de comunicació i formatives per a l'avanç en la transformació digital de col·lectius professionals, per un import global màxim: 221.268,34 euros.  
Segon. De conformitat amb la Base 10a de l'Ordre 10/2022, la comissió de valoració es va reunir el dia 8 de setembre de 2022, i va emetre una valoració provisional motivada, després de l'estudi i avaluació de les sol·licituds d'acord amb els criteris de valoració especificats en la base 11a i tenint en compte la disponibilitat pressupostària.  
  
Per resolució del 12 de setembre de 2022, del director general d'Avanç de la Societat Digital, a la vista de la proposta de la comissió de valoració, es va fer pública la Proposta de Resolució Provisional en la pàgina web de la Direcció General d'Innovació, indicant que els interessats podrien formular al·legacions en el termini de 10 dies naturals des de l'endemà de la publicació.  
Tercer. De conformitat amb la base 13 de l'Ordre 10/2022, la comissió de valoració s'ha reunit el 3 d'octubre, per a revisar les al·legacions, acceptacions i desistiments aportats i una vegada resolts elevar a definitiva la resolució provisional de les ajudes adjudicades.  
Considerant el que s'ha manifestat en els paràgrafs anteriors, i d'acord amb el que es disposa en la Base 16a de la convocatòria inclosa en l'Ordre 10/2022, les subvencions concedides es faran públiques pels mitjans electrònics i en el Diari Oficial de la Generalitat Valenciana, que substituirà a la notificació individual de la resolució, d'acord amb el que s'estableix en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Fonaments de dret  
  
Primer. De conformitat amb la Base 13a b) i següents i amb el que es disposa en l'article 9 de l'Ordre 10/2022, s'eleva a definitiva la resolució de concessió de les ajudes.  
Segon. Per a dictar la present resolució és competent la persona titular de la Conselleria d'Innovació, Universitats, Ciència i Societat Digital, en virtut del que s'estableix en el punt b) de la Base 9a de l'Ordre 10 /2022, d'11 de juliol de 2022, de la Conselleria d'Innovació, Universitats, Ciència i Societat Digital (DOGV 9386, 19.07.2022), per la qual es van aprovar les bases reguladores.  
Tercer. De conformitat amb la Base 6a de l'Ordre 10/2022 es finançarà fins al 80 % del cost dels projectes concedits.  
  
Per tot això, resolc  
Primer  
Concedir les subvencions relacionades en l'annex I de la present resolució, als col·legis professionals, associacions empresarials i associacions professionals de la Comunitat Valenciana, destinades a la realització d'accions de formació en matèria d'innovació disruptiva i intel·ligència artificial i la convocatòria corresponent a l'exercici pressupostari 2022 pels corresponents imports, amb càrrec a la línia d'actuació S8392000 denominada «Ajudes a les accions de comunicació i formatives per a l'avanç en la transformació digital de col·lectius professionals», per un import global de 221.268,34 euros.  
  
  
Segon  
Desestimar les sol·licituds relacionades en el annex II de la present resolució pels motius que s'especifiquen en aquest.  
No admetre les sol·licituds relacionades en l'annex III de la present resolució pels motius que s'especifiquen en aquest.  
Acceptar la renúncia de les sol·licituds relacionades en l'annex IV de la present resolució.  
  
Tercer  
Donar publicitat al llistat definitiu, elevat per la comissió de valoració, de les sol·licituds concedides, de les que han sigut objecte de denegació i de les desestimades, tal com es disposa en l'annex de que s'acompanya la present resolució, mitjançant la publicació en l'apartat «tauler d'anuncis» en la pàgina web de la Direcció General per a l'Avanç de la Societat Digital:  
https://innova.gva.es/va/web/sociedad-digital/ajudes-formacio-ia-2022  
I en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar potestativament recurs de reposició, en el termini d'un mes, a comptar des de l'endemà de ser publicada o notificada, d'acord amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, computat en els mateixos termes, de conformitat amb el que es disposa en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Alacant, 26 d'octubre de 2022.- La consellera d'Innovació, Universitats, Ciència i Societat Digital: Josefina Bueno Alonso.